Henrikas Zabulis

Henrikas Zabulis (1927 m. vasario 18 d. Virkščiuose, Ukmergės apskritis – 2010 m. rugsėjo 11 d. Vilniuje) – sovietinės Lietuvos politinis veikėjas, filologas, pedagogas, rašytojas.

 Biografija 
1939 m. baigė Šešuolių pradžios mokyklą ir įstojo į Ukmergės gimnaziją. 1943 m. iš jos perėjo į Ukmergės mokytojų seminariją, kurią baigė 1945 m.

1950 m. Vilniaus universitete baigė klasikinę filologiją. 1955–1958 m. Maskvos universiteto Klasikinės filologijos katedros aspirantas.

1950–1951 m. Lietuvos radijo pranešėjas. 1951–1955 m. LSSR „Žinijos“ draugijos valdybos referentas, atsakingasis sekretorius. 1952–1955 m. dėstė Vilniaus pedagoginiame institute. 1958–2000 m. Vilniaus universitete dėstė lotynų ir graikų kalbos antikinę literatūrą, estetiką, retoriką.

1972 m. profesorius. 1983 m. Maskvoje apgynė habilitacinį darbą, filologijos mokslų daktaras.http://www.mokslas.mii.lt/mokslas/SRITYS/duom00.php?pav=Z&sritis=H  1977 m. LSSR nusipelnęs mokslo veikėjas.

1962–1966 m. LSSR Aukštojo ir spec. vidurinio mokslo komiteto pirmininkas. 1966–1988 m. aukštojo ir spec. vidurinio mokslo ministras. 1988–1990 m. LSSR Liaudies švietimo ministras. 1964–1966 m. kandidatas į LKP CK narius, nuo 1966 m. LKP CK narys. 1967–1990 m. LSSR AT deputatas.

 Svarbiausi darbai 
 Aukštasis mokslas Lietuvoje, 1968, anglų k.
 Vilniaus universitetas Lietuvos istorijoje, 1979, rusų k.
 Respublikos idealai Romos aukso poezijoje, 1982.
 Knygelė apie pakylėtumą, kažkada Longinui priskirta, 1997. Už pastarąją 1998 m. apdovanotas Lietuvos mokslo premija.http://www.flf.vu.lt/kfk/sveikinimai/2007_02_zabuliui80/index.html 

Iš graikų ir lotynų kalbų išvertė Katulo „Lyriką“ (1969), Euridipo „Hipolitą Apvainikuotąjį“ (1973), Horacijaus „Lyriką“ (1977).

 Šaltiniai 

Kategorija:Lietuvos mokslo premijos laureatai
Kategorija:Lietuvos TSR politiniai veikėjai
Kategorija:Lietuvos švietimo ministrai
Kategorija:Lietuvos rašytojai
Kategorija:Lietuvos diktoriai
Kategorija:Lietuvos TSR ministrai